Diari Oficial de la Generalitat Valenciana


Sumari del DOGV 9097, del 01-06-2021 (2021/5410)

RESOLUCIÓ de 7 de maig de 2021, de la Subdirecció General de Relacions Laborals de la Direcció General de Treball, Benestar i Seguretat Laboral, per la qual es disposa el registre i la publicació de l'Acord d'adhesió de la Comissió d'Interpretació, Vigilància i Estudi del II Conveni Col·lectiu i del sindicat que exerceix la condició de representatiu en l'àmbit del personal laboral de l'Administració de la Generalitat, a l'Acord de la Mesa Sectorial de Funció Pública sobre el règim jurídic aplicable a la jornada i l'horari de treball de les setmanes de festes locals per a l'any 2021.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9097

Data del DOGV
:   01-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5410


Data del document
:   07-05-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 7 de maig de 2021, de la Subdirecció General de Relacions Laborals de la Direcció General de Treball, Benestar i Seguretat Laboral, per la qual es disposa el registre i la publicació de l'Acord d'adhesió de la Comissió d'Interpretació, Vigilància i Estudi del II Conveni Col·lectiu i del sindicat que exerceix la condició de representatiu en l'àmbit del personal laboral de l'Administració de la Generalitat, a l'Acord de la Mesa Sectorial de Funció Pública sobre el règim jurídic aplicable a la jornada i l'horari de treball de les setmanes de festes locals per a l'any 2021. [2021/5410]  
  
Vist el pacte de la Mesa Sectorial de Funció Pública sobre el règim jurídic aplicable a la jornada i l'horari de treball de les setmanes de festes locals per a l'any 2021, subscrit en data 9 de març de 2021, en l'àmbit de la Comissió d'Interpretació, Vigilància i Estudi del II Conveni Col·lectiu (CIVE), per les representacions de l'Administració de la Generalitat i de les organitzacions sindicals Unió General de Treballadors del PV (UGT-PV) i Comissions Obreres del PV (CCOO-PV), com a integrants de la CIVE i de la Central Sindical Independent i de Funcionaris (CSIF), per exercir la condició de representativa en l'àmbit del personal laboral de l'Administració de la Generalitat de conformitat amb el que disposa l'article 7.2 de la Llei orgànica 11/1985, de 2 d'agost, de llibertat sindical.  
D'acord amb el que estableixen l'article 38.8 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic (TREBEP); l'article 83.3 del Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors, i l'article 2 in fine i article 4 del Conveni Col·lectiu vigent.  
  
I de conformitat amb el que es disposa en l'article 90, apartats 2 i 3, del Reial decret legislatiu 2/2015, de 23 d'octubre; en l'article 2.1.c del Reial decret 713/2010, de 28 de maig, sobre registre i depòsit de convenis i acords col·lectius de treball; en l'article 4.3 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball; en l'article 51.1 de l'Estatut d'Autonomia de la Comunitat Valenciana, i en el Decret 175/2020, de 30 d'octubre, del Consell pel qual s'aprova el reglament orgànic i funcional de la Conselleria d'Economia Sostenible, Sectors Productius, Comerç i Treball, aquesta Subdirecció General de Relacions Laborals, resol:  
  
Primer  
Ordenar-ne la inscripció en el Registre de la Comunitat Valenciana de Convenis i Acords Col·lectius de Treball, amb notificació a la comissió negociadora i depòsit del text de l'acord.  
  
Segon  
Disposar-ne la publicació en el Diari Oficial de la Generalitat Valenciana.  
  
València, 7 de maig de 2021.- El subdirector general de Relacions Laborals: Rogelio Antonio Navarro Domenichelli.  
  
  
ACORD  
  
Primer  
L'adhesió a l'Acord de 9 de març de 2021, de la Mesa Sectorial de Funció Pública sobre el règim jurídic aplicable a la jornada i l'horari de treball de les setmanes de festes locals per a l'any 2021 que figura com a annex.  
  
Segon  
Aquest acord serà aplicable al personal laboral gestionat per la direcció general competent en matèria de funció pública.  
  
Tercer  
Aquest acord, una vegada ratificat, es remetrà a l'oficina pública competent per a la publicació en el Diari Oficial de la Generalitat Valenciana (DOGV).  
  
Quart  
Aquest acord entrarà en vigor el mateix dia que l'Acord de la Mesa Sectorial de Funció Pública objecte d'aquesta adhesió.  
  
Per la Generalitat,  
El president de la CIVE i director general de Funció Pública: David Alfonso Jarque.  
  
Per les organitzacions sindicals:  
Per UGT-PV: Antonio Javier Calderón Benito  
Por CCOO-PV: José Cloquell Mascarell  
Por CSIF: Ignacio Matoses Ortells  
  
(L'annex que s'esmenta en aquest acord, que correspon a l'Acord de la Mesa Sectorial de Funció Pública, de 9 de març de 2021, sobre el règim jurídic aplicable a la jornada i l'horari de treball de la setmana de festes locals per a l'any 2021, està ratificat pel Consell i publicat en el DOGV número 9043, de 17.03.2021, per la qual cosa no s'inclou en aquesta publicació.)